เอกชนญี่ปุ่นมั่นใจเศรษฐกิจดีขึ้น แต่ขอให้ปรับปรุงระบบศุลกากร
นายสมคิด จาตุศรีพิทักษ์ รองนายกรัฐมนตรี กล่าวภายหลังนายฮิโระคิ มิสึมะตะ ประธานองค์การส่งเสริมการค้าต่างประเทศของญี่ปุ่น (เจโทร) เข้าพบว่า ทางเจโทรได้รายงานผลการสำรวจความเชื่อมั่นทางเศรษฐกิจของนักธุรกิจญี่ปุ่นที่ลงทุนในประเทศไทยให้ทราบ ซึ่งล่าสุดมีแนวโน้มที่ดี โดยความเชื่อมั่นในช่วงครึ่งปีแรกของปี 2560 อยู่ที่ระดับ 15 ดีขึ้นจากช่วงครึ่งปีหลังของปี 2559 ที่อยู่ที่ระดับ 4 ซึ่งตกลงมาจากช่วงครึ่งปีแรกของปี 2559 ที่อยู่ที่ระดับ 9 แสดงให้เห็นว่านักลงทุนญี่ปุ่นมีความเชื่อมั่นในเศรษฐกิจไทยค่อนข้างดี และต้องการให้ดีแบบนี้ไปเรื่อยๆ,สิ่งสำคัญที่ทำให้นักลงทุนญี่ปุ่นเชื่อมั่นในเศรษฐกิจไทย เนื่องจากแนวโน้มทางเศรษฐกิจที่ดีขึ้น ความหวั่นเกรงในความไม่แน่นอนเริ่มหมดไป หวังว่าจะรักษาความเชื่อมั่นในระดับนี้ต่อไปให้ได้ ซึ่งโครงการโครงสร้างพื้นฐานขนาดใหญ่ของไทยเริ่มออกมาบ้างแล้ว ขออย่าให้ติดขัด,อย่างไรก็ตาม นักลงทุนญี่ปุ่นต้องการให้ปรับปรุงกระบวนการศุลกากรของไทย ซึ่งได้ชี้แจงไปว่าเป็นนโยบายหลักของรัฐบาลอยู่แล้วที่จะพยายามอำนวยความสะดวกให้นักลงทุนอย่างเต็มที่ พร้อมชี้แจงให้ทราบถึงโครงการพัฒนาระเบียงเศรษฐกิจภาคตะวันออก (อีอีซี) ด้วยว่ามีความคืบหน้าไปแล้วโดยตั้งกรรมการขึ้นมา 1 ชุด เพื่อขับเคลื่อนงาน อำนาจในการกำกับดูแลอยู่ที่กระทรวงอุตสาหกรรม และกฎหมายที่จะออกมารองรับจะออกมาในช่วงไตรมาสแรกของปีนี้ ซึ่งนักลงทุนญี่ปุ่นสามารถลงทุนในอีอีซีได้ทั้งอุตสาหกรรมรถยนต์ อุตสาหกรรมยาง และเทคโนโลยีชีวภาพ,ส่วนการส่งออกของไทยในเดือน ธ.ค.2559 ที่ขยายตัวได้ 6.2% นั้น จากนี้ไปคาดว่าจะเป็นบวกอย่างต่อเนื่องแน่นอน แต่รัฐบาลจะมุ่งเน้นเรื่องการปฏิรูปภาคการผลิตมากกว่า.
นายสมคิด จาตุศรีพิทักษ์ รองนายกรัฐมนตรี กล่าวภายหลังนายฮิโระคิ มิสึมะตะ ประธานองค์การส่งเสริมการค้าต่างประเทศของญี่ปุ่น (เจโทร) เข้าพบว่า ทางเจโทรได้รายงานผลการสำรวจความเชื่อมั่นทางเศรษฐกิจ
สมคิด จาตุศรีพิทักษ์,ญี่ปุ่น,ฮิโระคิ มิสึมะตะ,เศรษฐกิจ,นักลงทุน